Garden Ričas
Garden Ričas (angl. Garden Reach, beng. গার্ডেনরিচ = Gārḍenric) – Kolkatos miesto (Indija, Vakarų Bengalija) pietvakarinė dalis, įsikūrusi Hugli upės rytiniame krante. Ribojasi su Maheštalos miestu bei Kolkatos dalimis Taratala, Behala ir Kiderporu. Verčiamasi džiuto ir medvilnės pramone, įsikūrę dokai. Taip pat veikia laivų statybos, stiklo pramonės, buitinės chemijos, elektronikos, plieno gamybos, naftos ir dujų pramonės įmonės. Garden Ričo dalyje Metiabruze yra paskutiniojo Avadho valdovo (navabo) Vadžido Ali Šacho kapavietė. Hugli ghato pakrantėje stovi paminklas indams, iš čia XIX a. pab.–XX a. pr. gabentiems į Surinamą.